stanford-oval/wikipedia huggingface dataset:
הארדי גארדי

| --- | --- |

 סיווג:  קורדופוניים
 קבוצה:  כלי מיתר, כלי קשת
הארדי גארדי (באנגלית: Hurdy gurdy) הוא כלי מיתר המפיק את צליליו על ידי גלגל מצופה שרף המסתובב ומתחכך במיתרים. הגלגל משמש בדומה ל"קשת" המנגנת בכינור, ותווים בודדים המנוגנים בכלי נשמעים דומים לנגינת כינור. המלודיות מנוגנות בכלי על ידי מערכת קלידים עשויים עץ, הנלחצים כנגד המיתרים וגורמים לשינוי הצליל. כמו יתר כלי המיתר ההארדי גארדי מצויד בתיבת תהודה המגבירה את צלילי רעידת המיתר.
משערים כי ההארדי גארדי התפתח מכלי קשת באירופה המערבית או במזרח התיכון זמן מה לפני המאה ה-11 לספירה. גרסה מוקדמת של ההארדי גארדי היא האורגניסטרום, שהתפתח בצפון ספרד, ונוגן על ידי שני נגנים - האחד סובב את גלגל הכלי, והאחר ניגן על קלידיו, שהופעלו במשיכה כלפי מעלה ולכן אפשרו רק נגינה איטית יחסית.
שני נגני אורגניסטרום; קתדרלת סנטיאגו דה קומפוסטלה, מחצית שנייה של המאה ה-12
לאורגניסטרום היה מיתר מלודיה אחד ושני מיתרי ליווי. גרסה מאוחרת יותר של האורגניסטרום אפשרה נגינה של נגן אחד, והייתה נפוצה בספרד ובצרפת, אולם בשל גודלה היא הוחלפה עד מהרה ב"סימפוניה" - למעשה גרסת הארדי גארדי נישאת בעלת 3 מיתרים. בערך בעת המצאת הסימפוניה, פותחה גם מערכת קלידים חדשה, הנלחצת מלמטה למעלה שהחליפה את מקלדת המשיכה ואפשרה נגינה מהירה יותר על הכלי. למלודיה בימי הביניים היו גרסאות בעלות קלידי משיכה וגרסאות עם מערכת הקלידים החדשה.
במהלך הרנסאנס המאוחר התפתחו שתי צורות הארדי גארדי - האחת בעלת מבנה של גיטרה, ואילו השנייה בעלת מבנה של לאוטה שהייתה נפוצה יותר בצרפת. ההארדי גארדי היה פופולרי בתקופת הרנסאנס לצד חמת החלילים. ברנסאנס הופיע בכלי גם "גשר הבאזז" (מכונה לעיתים "כלב") - פיסת עץ א-סימטרית, הממוקמת מתחת למיתר ליווי, שמאפשרת באופן סיבוב מסוים הפקת צליל זמזום.
בתקופת הרוקוקו חל שינוי בטעם המוזיקלי הפופולרי, שינוי שדרש פוליפוניות גבוהה יותר מזו שיכול היה ההארדי גארדי להציע. בשל כך  נדחק הכלי ממעמדו. ואולם הרוקוקו הצרפתי במאה ה-18 השיב את הכלי לתודעת המעמד העליון. בתקופה זו הלחינו כותבים מפורסמים יצירות לכלי כגון: ניקולא שדוויל.
ההארדי גארדי נדד גם מזרחה, וגרסאות שלו, הקרויות בשמות שונים, נוצרו בארצות הסלאביות, בהונגריה ובארצות הדוברות גרמנית.
לקריאה נוספת

נייקלהרפה
הארדנברך

הארדנברך (בהולנדית: ‏Hardenbergקובץ:Nl-Hardenberg.oga‏Ⓘ‏) היא עיר במחוז אוברייסל שבהולנד. העיר קיבלה את זכויותיה בשנת 1362 מאת הבישוף של אוטרכט, יאן ואן ארקל. שביל ההליכה פיטרפד (Pieterpad) החוצה את הולנד מצפון לדרום, עובר דרך הארדנברך.
הערות שוליים

↑  משרד הסטטיסטיקה של הולנד
| --- | --- |
בקרת זהויות :  GND: 4739426-2  VIAF: 6721155648133418330002   WorldCat (עם VIAF): 6721155648133418330002 
ערך זה הוא קצרמרבנושא הולנד. אתם מוזמנים לתרום לוויקיפדיה ו.
הגרלה מורכבת

הגרלה מורכבת היא מושג בתחום תורת המשחקים.
אנו נדרשים למושג זה שכן בסיטואציות רבות נתקלים באופן טבעי  בהגרלות על הגרלות.
סימונים

A_{1},\ldots ,A_{K} - התוצאות האפשריות בפניהם עומד מקבל ההחלטות.
L=[p_{1}(A_{1}),p_{2}(A_{2}),\ldots ,p_{K}(A_{K})] - הגרלה L שבה מתקבלת כל תוצאה  A_{k} בהסתברות  {p_{k}},
(כאשר  p_{1},\ldots ,p_{K} הם מספרים אי-שליליים שסכומם 1).
הגדרה

הגרלה מורכבת היא הגרלה על הגרלות.
הגרלה מורכבת נתונה על ידי:
 {\hat {L}}=[q_{1}(L_{1}),\ldots ,q_{J}(L_{J})]
שבה  q_{1},\ldots ,q_{J} הם מספרים אי-שליליים שסכומם 1, ו-  L_{1},\ldots ,L_{J} הן הגרלות.
כלומר, בהגדרה זו לכל  \ 1\leq j\leq J קיימים מספרים אי-שליליים  (p_{k}^{j})_{k=1}^{K} שסכומם 1 כך ש-
L_{j}=[p_{1}^{j}(A_{1}),\ldots ,p_{K}^{j}(A_{K})] .
דוגמה

נתבונן באדם הבוחר את מסלול הנסיעה למשרדו לפי מזג אוויר - אם יורד גשם הוא נוסע בדרך א', אך אם לא יורד גשם הוא נוסע בדרך ב'. זמן הנסיעה בכל דרך אינו קבוע, והוא תלוי בגורמים רבים אחרים. התוצאה של  המשתנה המקרי "זמן הנסיעה למשרד מחר בבוקר" היא הגרלה על הגרלה: בהסתברות מסוימת ירד גשם מחר בבוקר, וזמן הנסיעה ייקבע לפי התפלגות אחת, ובהסתברות המשלימה לא ירד גשם, וזמן הנסיעה ייקבע לפי התפלגות אחרת.
ברמה טכנית יותר, אם למשל שחקן במשחק בוחר אחד משני מהלכים על פי הגרלה (למשל, הטלת מטבע) ובעקבות כל מהלך יש מהלך גורל (הגרלה), הרי שתוצאת המשחק נקבעת על ידי הגרלה מורכבת.
ראו גם

מונחים בתורת המשחקים
לקריאה נוספת

שמואל זמיר, מיכאל משלר, אילון סולן, תורת המשחקים, הוצאת הספרים ע"ש י"ל מאגנס, 2008.
דייוויד קסידי

| --- | --- |

תמונה מתוך "משפחת פרטרידג'" מ-1972
 לידה:  12 באפריל 1950 ניו יורק, ארצות הברית 
 פטירה:  21 בנובמבר 2017 (בגיל 67) פורט לודרדייל, ארצות הברית 
 שם לידה:  David Bruce Cassidy 
 סוגה מועדפת:  מוזיקת פופ 
 מדינה:  ארצות הברית 
 תקופת הפעילות:  מ-1969 
 עיסוק:  זמר-יוצר
 מקום לימודים:  בית הספר התיכון יוניברסיטי  תיכון אלכסנדר המילטון 
 בן או בת זוג:  קיי לנז (1977–1983) 
 צאצאים:  קייטי קסידי 
 אתר אינטרנט
 פרופיל ב-IMDb
 
דייוויד ברוס קסידי (באנגלית: David Bruce Cassidy;‏ 12 באפריל 1950 - 22 בנובמבר 2017) היה שחקן, זמר-יוצר וגיטריסט אמריקאי. הוא מוכר בעיקר מהופעתו בתפקיד קית' פרטרידג', בנה של שירלי פרטרידג' (שגילמה אמו החורגת שירלי ג'ונס) בסיטקום המוזיקלי משנות השבעים "משפחת פרטרידג'". בזכות הסדרה הצליח קסידי כזמר פופ והיה אליל נוער מפורסם בשנות השבעים.
ביוגרפיה

קסידי נולד ב-1950 בניו יורק, בנם של הזמר והשחקן ג'ק קסידי (אנ') ושל השחקנית אוולין וורד (אנ'). אביו היה ממוצא אירי וגרמני, ואמו ממוצא אמריקאי-בריטי וכן ממוצא אירי ושווייצרי.
מכיוון שהוריו הרבו לצאת לסיבובי הופעות, הוא בילה את ילדותו עם סבו וסבתו מצד אמו שחיו בשכונה של המעמד הבינוני בווסט אורנג' שבניו ג'רזי. ב-1956 גילה קסידי מילדי השכנים שהוריו התגרשו שנתיים לפני כן, ולא סיפרו לו. הוריו החליטו על כך משום שהוא היה בגיל צעיר כל כך, שעדיף לא לדבר על כך בשביל היציבות הרגשית שלו. הם הרבו לצאת להופעות בתיאטרון, והחיים בביתם נותרו כשהיו.
ב-1956 התחתן אביו עם הזמרת והשחקנית שירלי ג'ונס, ונולדו להם שלושה בנים, אחים שלו, שון (1958), פטריק (1962) וריאן (1966). ב-1968 אחרי שסיים את בחינות בית הספר התיכון, עבר דייוויד לביתם של ג'ק קסידי ושירלי ג'ונס באירווינגטון שבניו יורק, שם התגורר גם אחיו. קסידי חי שם כשהוא מחפש תהילה כשחקן/מוזיקאי ובינתיים עבד בחדר הדואר של חברת טקסטיל. הוא עזב את הבית כשהקריירה שלו החלה לשגשג.
ביוגרפיה > חיים אישיים

ב-3 באפריל 1977 נשא קסידי לאשה את השחקנית קיי לנץ, ממנה התגרש ב-28 בדצמבר 1983.
ב-1984 התחתן עם מריל טנץ, שהייתה מגדלת סוסים. הם הכירו ב-1974 בלקסינגטון שבקנטקי. נישואים אלה הגיעו לקיצם ב-1985 או 1986.
ב-1986 נולדה לקסידי בת, השחקנית קייטי קסידי, מיחסיו עם שרי ויליאמס בנדון.
ב-30 במרץ 1991 התחתן בפעם השלישית עם סו שיפרין. ב-1991 נולד בנם של בני הזוג, בו. באוגוסט 2013 פורסם שבני הזוג נפרדו.
ב-20 בפברואר 2017 הודיע קסידי שהוא סובל מדמנציה, ושהוא מתכוון להפסיק להופיע בשנת 2017. ב-18 בנובמבר 2017 נמסר שקסידי אושפז בשל כשל איברים, והוא במצב קריטי. קסידי נפטר ב-21 בנובמבר 2017 בגיל 67.
פילמוגרפיה

| שנה | שם | שם באנגלית | תפקיד | הערות |
| --- | --- | --- | --- | --- |
| 1969 |  | The Survivors | מייק | בפרק "Chapter Seven" |
| 1969 | איירונסייד | Ironside | דני גודסון | בפרק "Stolen on Demand" |
| 1970 |  | Adam-12 | טים ריצ'מונד | בפרק "Log 24 A Rare Occasion" |
| 1970 | בוננזה | Bonanza | בילי בורג'ס | בפרק "The Law and Billy Burgess" |
| 1970 | ד"ר מרקוס ולבי | Marcus Welby, M.D. | מייקל אמברוז | בפרק "Fun and Games and Michael Ambrose" |
| 1970 |  | Medical Center | ריק למברט | בפרק "His Brother's Keeper" |
| 1970 |  | The Mod Squad | ברד ג'ונסון | בפרק "The Loser" |
| 1970 | ה-FBI | The F.B.I. | לארי ונטוורת' | בפרק "Fatal Impostor" |
| 1970–1974 | משפחת פרטרידג' | The Partridge Family | קית' פרטרידג' | 96 פרקים |
| 1978 |  | Police Story | השוטר דן שי | בפרק "A Chance to Live" |
| 1978–1979 | אדם הפועל תחת מסווה | David Cassidy: Man Undercover | השוטר דן שי | 10 פרקים; מלחין של נעימת הנושא |
| 1980 | ספינת האהבה | The Love Boat | טד הרמס | סדרת טלוויזיה (פרק אחד) |
| 1980 |  | The Night the City Screamed | דייוויד גרילי | סרט טלוויזיה |
| 1980/1983 | אי החלומות | Fantasy Island | ג'רמי טוד / דני קולייר | סדרת טלוויזיה (2 פרקים) |
| 1982 | מאט יוסטון | Matt Houston | ג'ון גורדון בויד | בפרק "Joey's Here" |
| 1983 |  | Parade of Stars | ג'ורג' מ. קוהאן | סרט טלוויזיה |
| 1983 |  | Tales of the Unexpected | דונלד / דייוויד | בפרק "Heir Presumptuous" |
| 1988 | אלפרד היצ'קוק מגיש | Alfred Hitchcock Presents | ג'ואי מיטשל | בפרק "Career Move" |
| 1990 |  | Instant Karma | רנו |  |
| 1990 |  | The Spirit of '76 | אדם-11 |  |
| 1991 |  | Blossom | בתפקיד עצמו |  |
| 1991 | הברק | The Flash | סם סקודר / Mirror Master | בפרק "Done with Mirrors" |
| 1992 | המופע של בן סטילר | The Ben Stiller Show | דייוויד קסידי | בפרק "With Flea" |
| 1995 | המופע של ג'ון לרוקט | The John Larroquette Show | ג'פרסון קלי | בפרק "Wrestling Matches"; מלחין נעימת הנושא |
| 2003 | מלקולם באמצע | Malcolm in the Middle | בון וינסנט | בפרק "Vegas" |
| 2003 | סוכנות הביון | The Agency | אוורט פרייס | בפרק "War, Inc." |
| 2004 | קים פוסיבול | Kim Possible | רונלד פונד (דיבוב) | בפרק "Oh Boyz" |
| 2005 | פחות ממושלמת | Less than Perfect | וינס | בפרק "Playhouse" |
| 2005 |  | Popstar | גרנט |  |
| 2009 |  | Ruby & the Rockits | דייוויד גאלאגר | 10 פרקים |
| 2013 | CSI | CSI: Crime Scene Investigation | פיטר קו | בפרק "Last Woman Standing" |
הערות שוליים

↑  "David Cassidy Biography (1950-)". FilmReference.com. נבדק ב-2014-02-11.
↑  "Megan Smolenyak: Should David Cassidy Have Let His Roots Show on Celebrity Apprentice?". Huffington Post. 7 במרץ 2011. נבדק ב-5 במאי 2012. {{cite web}}:  (עזרה)
↑  "Cassidy Concert, Girl 14 Dies". The Age. 30 במאי 1974. נבדק ב-11 בינואר 2014. {{cite web}}:  (עזרה)
↑  "Cassidy Fan Dies". The Sydney Morning Herald. 31 במאי 1974. נבדק ב-3 באוגוסט 2009. {{cite web}}:  (עזרה)
↑  "Crushed To Death at a David Cassidy Concert". The Independent. London. 23 במאי 1999. נבדק ב-3 באוגוסט 2009. {{cite news}}:  (עזרה)
↑  Awards for "Police Story" (1973), Internet Movie Database
↑  The Broadway League (21 במרץ 1982). "''Little Johnny Jones'' (1982 revival)". Internet Broadway Database. נבדק ב-14 באוקטובר 2010. {{cite web}}:  (עזרה)
↑  "David Cassidy reveals he has dementia". NY Daily News (באנגלית). נבדק ב-21 בפברואר 2017. {{cite news}}:  (עזרה)
↑  "Former teen heartthrob David Cassidy reveals dementia, quits touring".
↑  Starkey, Adam (18 בנובמבר 2017). "David Cassidy in 'critical condition' with organ failure". Metro. נבדק ב-18 בנובמבר 2017. {{cite news}}:  (עזרה)
↑  Chuck, Elizabeth (21 בנובמבר 2017). "David Cassidy, 1970s teen idol, has died at 67". NBC News. נבדק ב-21 בנובמבר 2017. {{cite web}}:  (עזרה)
1 2  Roberts, David (2006). British Hit Singles & Albums (19th ed.). London: Guinness World Records Limited. p. 97. ISBN 1-904994-10-5.
| --- | --- |
בקרת זהויות :  NLI: 987007400210605171  PLWABN: 9810605882205606  BnF: cb141624419 (data)  GND: 11925431X  ICCU: CAGV722722  ISNI: 0000 0000 2758 9039  LCCN: n84007921  MusicBrainz: 37095068-147b-4c68-8d79-ea25a92b590a  NTA: 071870229  SNAC: w6pq24tf  VIAF: 69139081   WorldCat (עם VIAF): 69139081 
קסידי בשנת 1974
קסידי בהופעה בהמבורג ב-1973
הלגיון השחור (אוסטאשה)

ערך זה עוסק במיליצייה של האוסטאשה בקרואטיה בעת מלחמת העולם השנייה. אם התכוונתם לארגון גזעני אמריקאי, ראו .
| --- | --- |

אנשי הלגיון השחור כפי שצולמו בסרייבו באפריל 1942
 נכונים לקריאת הפוגלאבניק והמולדת.
 פרטים
 כינוי:  "השחורים"
 מדינה:   מדינת קרואטיה העצמאית
 שיוך:   המיליציה של האוסטאשה
 סוג:  רגימנט חיל רגלים ממוכן
 אירועים ותאריכים
 תקופת הפעילות:  אפריל 1941 – 8 במאי 1945 (כ־4 שנים)
 מקים היחידה:  בֶּצִ'יר לוֹקְמִיץ'
 מלחמות:  המערכה ביוגוסלביה במלחמת העולם השנייה
 נתוני היחידה
 כוח אדם:  1941 : בין 1,000 ל-1,500 4,275 (נכון ל-1 באוגוסט 1942)
 פיקוד
 מפקדים:  יורה פראנצטיץ' רפאל בובאן
הלגיון השחור (בסרבו-קרואטית: Crna legija, בסרבית קירילית: Црна легија) הייתה מיליציה של האוסטאשה בהיקף של רגימנט אשר פעלה במדינת קרואטיה העצמאית והשתתפה באקציות במהלכן נעצרו יהודים מבוסניה ככלל ומסרייבו בפרט. עוד ביצעו אנשי "הלגיון השחור" מעשי טבח באוכלוסייה ממוצא סרבי ונטלו חלק בקרבות נגד הפרטיזנים של טיטו.
הלגיון השחור הוקם באפריל 1941 על ידי חברי אוסטאשה. לאחר כיבוש יוגוסלביה על ידי גרמניה הנאצית והקמת מדינת קרואטיה העצמאית מנה הלגיון השחור כ-800 נושאי נשק, מרכז פעילותו היה בסרייבו והוא עסק בפעילות ביטחון פנים ורדיפת יהודים וסרבים. באוגוסט מונה יורה פראנצטיץ' למפקד "הלגיון השחור". באוגוסט הוחל באקציות בכל רחבי בוסניה ובראשית ספטמבר בסרייבו עצמה. ב-4 בספטמבר1941 לפנות בוקר נעצרו 500 מיהודי העיר וגורשו למחנה הריכוז קרושצ'יצה. משם הועברו הגברים ליאסנובאץ, והילדים והנשים למחנה לובורגראד. יורה פראנצטיץ' פיקד על האקציה אשר בוצעה על ידי אנשי "הלגיון השחור". בהמשך, ביצעו אנשי "הלגיון השחור" מעשי טבח באוכלוסייה הסרבית ברחבי בוסניה ותקפו את מעוזי הפרטיזנים של טיטו והצ'טניקים. חברי הלגיון היו ברובם קרואטים ומוסלמים ממזרח בוסניה.
בדצמבר 1944 שולבו אנשי "הלגיון השחור" באוגדת הרגלים ה-5 של צבא מדינת קרואטיה העצמאית ובמאי 1945 הוא פורק סופית. מקצת מחברי "הלגיון השחור" אשר נפלו בשבי הפרטיזנים, הוצאו להורג.
הערות שוליים

↑  מנחם שלח, שואת יהודי יוגוסלביה - הקהילות בסרביה וקרואטיה, באתר יד יצחק בן-צבי, אוחזר ב-16 באוקטובר 2023.
| --- | --- |
בקרת זהויות :  VIAF: 142153409710641580479   WorldCat (עם VIAF): 142153409710641580479
הברית בשכם

| --- | --- |
שרידי חומת שכם המקראית, הממוקמת בפאתי העיר שכם. בצד החומה ניצב סלע גדול מסותת, המיוחס לאבן הגדולה הנזכרת במעמד כריתת הברית בשכם, ובסמוך לו נראים שרידים של מבנה שיש המייחסים אותו ל"מקדש ה'", בו שהה ארון הברית בעת כריתת הברית.
שרידי חומת שכם המקראית, הממוקמת בפאתי העיר שכם. בצד החומה ניצב סלע גדול מסותת, המיוחס לאבן הגדולה הנזכרת במעמד כריתת הברית בשכם, ובסמוך לו נראים שרידים של מבנה שיש המייחסים אותו ל"מקדש ה'", בו שהה ארון הברית בעת כריתת הברית.
 מדינה:  ישראל ישראל
 קואורדינטות:  32°13′13″N 35°16′44″E﻿ / ﻿32.2202777777778°N 35.2788888888889°E﻿ / 32.2202777777778; 35.2788888888889
 אזור זמן:  UTC +2
  (למפת צפון השומרון מוגדלת) שכם(למפת צפון השומרון רגילה) שכם(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום שכם(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום שכם
הברית בשכם היא, לפי הסיפור המקראי, ברית שנכרתה בעיר שכם שבשומרון בין עם ישראל לה' בתיווכו של יהושע בן נון, במסגרתה סקר יהושע את חסדי ה' עם האומה הישראלית, מתקופת אברהם ועד לכיבוש הארץ וירושתה, ולאחר מכן התחייבו ישראל לשמור אמונים לה' ולהימנע מלעבוד את אלוהי העמים שבארץ כנען וסביבותיה.
מהלך הברית

בפתח מעמד הברית, סקר יהושע בן נון את השתלשלות המאורעות מעת הגעת אברהם לארץ כנען ועד לכניסת עם ישראל ארץ בהובלת יהושע בן נון, כיבושה וירושתה, תוך הדגשת הליווי האלוהי שקיבל עם ישראל לאורך כל הדרך, על מנת להעצים את תחושת חובת הכרת הטובה בלב העם.
המאורעות שאותם מזכיר יהושע הם: הגעת אברהם לארץ כנען, הולדת יצחק, הולדת יעקב ועשו, ירידת יעקב ובניו למצרים, הכאת המצרים והוצאת עם ישראל ממצרים, קריעת ים סוף והטבעת המצרים בו, כיבוש ארצות סיחון ועוג, הפיכת קללות בלעם לברכות, מעבר הירדן, כיבוש מלכי הכנעני, התיישבות בערי הכנעני ושימוש במטעיהם.
מהלך הברית > בחירת הברית מרצון

לאחר סקירת מעשי אלוהים לטובת ישראל במשך הדורות, פנה יהושע אל העם והציב בפניהם את הבחירה בין כריתת ברית נאמנות עם ה' לבין הליכה אחר אלוהי בבל וארם שמשם הגיע אברהם, או אחר אלוהי הכנענים שכעת עם ישראל שוכנים בארצם:
וְעַתָּה יְראוּ אֶת ה' וְעִבְדוּ אֹתוֹ בְּתָמִים וּבֶאֱמֶת וְהָסִירוּ אֶת אֱלֹהִים אֲשֶׁר עָבְדוּ אֲבוֹתֵיכֶם בְּעֵבֶר הַנָּהָר וּבְמִצְרַיִם וְעִבְדוּ אֶת ה': וְאִם רַע בְּעֵינֵיכֶם לַעֲבֹד אֶת ה' בַּחֲרוּ לָכֶם הַיּוֹם אֶת מִי תַעֲבֹדוּן אִם אֶת אֱלֹהִים אֲשֶׁר עָבְדוּ אֲבוֹתֵיכֶם אֲשֶׁר מֵעֵבֶר הַנָּהָר וְאִם אֶת אֱלֹהֵי הָאֱמֹרִי אֲשֶׁר אַתֶּם יֹשְׁבִים בְּאַרְצָם וְאָנֹכִי וּבֵיתִי נַעֲבֹד אֶת ה'
תשובת עם ישראל הייתה הסכמה מוחלטת לכרות ברית עם ה' מתוך ההכרה במעשי ה' לטובת עם ישראל:
וַיַּעַן הָעָם וַיֹּאמֶר חָלִילָה לָּנוּ מֵעֲזֹב אֶת ה' לַעֲבֹד אֱלֹהִים אֲחֵרִים: כִּי ה' אֱלֹהֵינוּ הוּא הַמַּעֲלֶה אֹתָנוּ וְאֶת אֲבוֹתֵינוּ מֵאֶרֶץ מִצְרַיִם מִבֵּית עֲבָדִים וַאֲשֶׁר עָשָׂה לְעֵינֵינוּ אֶת הָאֹתוֹת הַגְּדֹלוֹת הָאֵלֶּה וַיִּשְׁמְרֵנוּ בְּכָל הַדֶּרֶךְ אֲשֶׁר הָלַכְנוּ בָהּ וּבְכֹל הָעַמִּים אֲשֶׁר עָבַרְנוּ בְּקִרְבָּם: וַיְגָרֶשׁ ה' אֶת כָּל הָעַמִּים וְאֶת הָאֱמֹרִי יֹשֵׁב הָאָרֶץ מִפָּנֵינוּ גַּם אֲנַחְנוּ נַעֲבֹד אֶת ה' כִּי הוּא אֱלֹהֵינוּ
כדי לבחון את מידת נכונותם להתקשר בברית עם ה', פנה יהושע שנית אל העם ואמר להם שהם לא יוכלו לעבוד את ה', כי אם הם יבגדו בו לאחר שכרתו עמו ברית, ויעבדו אלהים אחרים, ה' יעניש אותם קשות על כך.
תגובת העם הייתה: "לא, כי את ה' נעבוד!".
יהושע ביקש מהעם להכיר בכך שמעמד זה יהווה כעדות על קבלתם את ה' עליהם לאלוהים, והעם השיב: "את ה' אלוהינו נעבוד, ובקולו נשמע".
מהלך הברית > כתיבת דברי הברית בספר

לאחר כריתת הברית, כתב יהושע את תוכן דברי הברית על ספר. יש אומרים שכוונת הכתוב היא שבמעמד זה כתב יהושע את שמונת הפסוקים האחרונים של התורה, שבהם מתואר מותו של משה, ויש אומרים שהכוונה לכתיבת פרשיית ערי המקלט בספר יהושע.
מהלך הברית > הצבת האבן תחת האלה

בסיום מעמד הברית, לקח יהושע אבן גדולה שתשמש כ'עדה' והציב אותה "תחת האלה אשר במקדש ה'". לדעת רוב המפרשים הדתיים הכוונה למקום מסוים בשכם בו שהה ארון הברית בעת כריתת הברית. ויש אומרים שהייתה זאת אותה אלה שתחתיה הטמין יעקב את פסלי האלים הכנענים שהביאו עימם שמעון ולוי לאחר ששללו את העיר שכם. ישנה דעה שהכוונה לאלה שהייתה נטועה סמוך למשכן בשילה, ושם הוצבה האבן.
מיקום הברית

המיקום שנבחר לביצוע מעמד כריתת הברית הוא בעיר המקלט שכם, שבה נכרתה גם הברית הראשונה זמן קצר לאחר הכניסה לארץ, במעמד הר גריזים והר עיבל.
הרד"ק מונה כמה סיבות נוספות לכך שמיקום הברית היה בשכם ולא בשילה, שבה ניצב המשכן באותה העת: שכם היא המקום הראשון אליו הגיע אברהם, אבי האומה הישראלית. בשכם אירע נס לבני יעקב שלא נרדפו על ידי עמי האזור לאחר שהכו את אנשי העיר. שכם היא ראשית קניין נחלתו של יעקב בארץ, שבעת שובו מחרן רכש את חלקת השדה בשכם מיד בניו של חמור אבי שכם. בשכם צווה יעקב את בניו להסיר את אלוהי הנכר שהיו ברשותם, כפי שצווה יהושע את העם להסיר את אלוהי הנכר מקרבם בעת כריתת הברית.
מועד הברית

במקרא לא מבואר מתי נכרתה הברית, אך מהפסוקים החותמים את הספר ניכר שמאורע זה היה סמוך לפטירתו של יהושע:
וַיְשַׁלַּח יְהוֹשֻׁעַ אֶת הָעָם אִישׁ לְנַחֲלָתוֹ: וַיְהִי אַחֲרֵי הַדְּבָרִים הָאֵלֶּה וַיָּמָת יְהוֹשֻׁעַ בִּן נוּן עֶבֶד ה' בֶּן מֵאָה וָעֶשֶׂר שָׁנִים
עם זאת ישנה טענה[דרוש מקור: של מי?] לפיה הכינוס התרחש מוקדם יותר, והוא למעשה תיאור מפורט של מעמד הר גריזים והר עיבל, וחתימת הספר על מות יהושע היא פרשיה בפני עצמה ואינה מלמדת על כל פרק כ"ד. כמה ראיות לסברה זאת:[דרוש מקור]
בפרק כ"ג ישנו כינוס מסכם אשר פותח במילים "ויהי מימים רבים אחרי אשר הניח ה' לישראל מכל אויביהם מסביב ויהושע זקן בא בימים" וזה אכן נשמע כמו כינוס סיכום של הספר. פרק כ"ד לא פותח בלשון זאת, ומסתבר שדווקא פרק כ"ג הוא פרידתו של יהושע מהעם, ואין סיבה לומר שהיו שני כינוסים כאלה.
פרק כ"ד מתרחש בשכם. אחר שנקבע המשכן בשילה, היא הפכה למקום המרכזי שבו נערכים כינוסים ציבוריים. אין סיבה לערוך כינוס כזה בשכם.
דברי התוכחה של יהושע קשים מאוד, ונראים כאילו הוא מאפשר לעם לבחור אם ללכת בדרך ה' אם לאו, מה שמראה על כריתת ברית ולא על נאום פרידה.
לא ברור מה עניין האלה שבשכם, והאבן הגדול שעליה כורתים את הברית. כמו כן נאמר בפסוק כו שהיה זה במקדש ה', והלא המשכן היה בשילה.
ראו גם

נאום יהושע
מעמד הר גריזים והר עיבל
תל בלאטה
ביאורים

↑  לפי תיאוריה זו, דבריו הקשים של יהושע אינם תוכחה כי אם שאלה אמיתית לעם האם רוצים ללכת בדרך ה', כמו שכורתים ברית. זו הסיבה שהכינוס מתקיים בשכם, וגם נאמר שהיה שם משכן ה'. חיזוק לטענה זו ניתן ללמוד מדברי אחד התנאים במסכת מכות דף יא ע"א, הסבור שיהושע כתב במאורע זה את שמונת הפסוקים האחרונים שבתורה המספרים על מות משה. ומדוע ימתין עד כה להשלמת התורה? אך אם נאמר שהכינוס התרחש מיד אחר הכניסה לארץ, מובן שיהושע היה צריך להשלים פסוקים אלו אחרי מות משה בכריתת הברית המחודשת בשכם.
הערות שוליים

↑  יהושע פרק כד, פסוקים יד-טו.
↑  יהושע פרק כד, פסוקים טז-יח.
↑  מחלוקת ר' יהודה ור' נחמיה, הובאה בתלמוד הבבלי מסכת מכות דף יא עמוד א.
↑  כך בארו רש"י, רד"ק ומצודות דוד על יהושע פרק כד פסוק כו.
↑  רש"י ורד"ק על פסוק כו, בשם המדרש.
↑  כך באר המלבי"ם שם.
↑  יהושע פרק כד פסוק א.
↑  פרק כד, פסוקים כח-כט.
| ספר יהושע |
| --- | --- | --- |
| הכניסה לארץ | שליחת המרגלים ליריחו • מעבר הירדן • ברית המילה בגלגל • מפגש יהושע עם המלאך |  |
| כיבוש הארץ | מלחמת יריחו • מעשה עכן ולכידתו • כיבוש העי • מעמד הר גריזים והר עיבל • ברית הגבעונים • מלחמת מלכי הדרום • שמש בגבעון דום • מלחמת מלכי הצפון |  |
| חלוקת הארץ לשבטים | נחלת שבט ראובן • נחלת שבט שמעון • נחלת שבט יהודה  (רשימת ערי יהודה) • נחלת שבט יששכר • נחלת שבט זבולון • נחלת שבט דן • נחלת שבט נפתלי •  נחלת שבט גד • נחלת שבט אשר • נחלת שבט אפרים • נחלת שבט מנשה •  נחלת שבט בנימין • ערי הלויים • ערי המקלט |  |
| סיום ספר יהושע | מזבח שניים וחצי השבטים • נאום יהושע • הברית בשכם |  |
| דמויות בספר יהושע | יהושע בן נון • רחב • עכן בן כרמי • אדני צדק • הוהם מלך חברון • דביר מלך עגלון • יפיע מלך לכיש • פראם מלך ירמות • הורם מלך גזר • יבין מלך חצור • כלב בן יפונה • אלעזר הכהן • עתניאל בן קנז • עכסה |  |
בצד שמאל ניתן לראות את שרידי חומת העיר שכם העתיקה, ואת האבן המיוחסת ל'אבן הגדולה' הנזכרת במעמד כריתת הברית בשכם. בצד ימין ניתן לראות את קבר יוסף (המבנה בעל הכיפה הלבנה).
אבן זאת, שנמצאת בסמוך לשרידי חומת "שכם העתיקה" שבפאתי העיר שכם, מיוחסת[דרוש מקור] ל"אבן הגדולה", המתוארת בסוף מעמד כריתת הברית בשכם.
דספריישן (עיר ושמה ייאוש)

| --- | --- |

 מידע כללי
 מאת:  סטיבן קינג
 שפת המקור:  אנגלית 
 סוגה:  ספר אימה
 הוצאה
 הוצאה:  הוצאת וייקניג 
 תאריך הוצאה:  1996
 מספר עמודים:  555
 הוצאה בעברית
 הוצאה:  הוצאת מודן
 תאריך:  1997
 תרגום:  מיכאל אביב
 פרסים
 פרס לוקוס לפנטזיה אפלה/רומן אימה (1997) 
 קישורים חיצוניים
 הספרייה הלאומית:  001800562
 
דספריישן הוא ספר אימה מאת סטיבן קינג שיצא לאור בשנת 1996.
עלילה

דספריישן היא עיר נטושה שנמצאת אי שם במדבר נוואדה ליד העיר הקטנה אליי. לידה עובר כביש מהיר שמוביל היישר לטקסס, כביש מס' 50, שכינויו גם הוא "הכביש הכי מהיר והכי מבודד באמריקה". זוג נשוי, משפחה שיוצאת לחופשה, סופר רבי מכר, וסוכן של אותו סופר, כולם נשבים בידי שוטר מסתורי אחד שמפטרל כל יום בכביש מס' 50.
אט אט הם מגלים את "הסודות הנוראים" שחבויים במסתורי עיר הרפאים. ילד אחד מבין כל חבורת הנשבים, חופן בתוכו כוח קסום כלשהו, כוח שרק הוא יכול לגרום לו לפעול.
הארדנגרבידה

| --- | --- |

 מידע כללי
 גובה:  1,000 מ' 
 שטח:  6,500 קמ"ר 
 מדינה:  נורווגיה 
 מיקום:  Hol Municipality, נורווגיהנורווגיה
 רכס הרים:  הרי סקנדינביה 
 קואורדינטות:  60°03′07″N 7°01′05″E﻿ / ﻿60.0519886°N 7.0180327°E﻿ / 60.0519886; 7.0180327
  (למפת נורווגיה מוגדלת) אוסלו ברגן טרומסה טרונדהיים קריסטיאנסנד נרוויק שוודיה פינלנד אסטוניה רוסיההארדנגרבידה(למפת נורווגיה רגילה) אוסלו ברגן טרומסה טרונדהיים קריסטיאנסנד נרוויק שוודיה פינלנד אסטוניה רוס.הארדנגרבידה
 
הארדנגרבידה (בנורווגית: Hardangervidda) היא רמה הררית הנמצאת בחלק הדרומי של מרכז נורווגיה, המשתרעת לאורך המחוזות של בוסקרוד, טלמרק והורדלנד. באזור זה נמצא אחד מהקרחונים הגדולים ביותר בנורווגיה (הארדנגריוקלן). חלק ניכר מאזור זה מכיל שטחים מוגנים הנכללים באזור "הפארק הלאומי הארדנגרבידה". אזור הארדנגרבידה מהווה יעד תיירות ופנאי פופולרי בנורווגיה אשר אידיאלי למגוון פעילויות חוץ.
גאוגרפיה וגאולוגיה

הרמה משתרעת על פני כ-6,500 קמ"ר וממוקמת בגובה ממוצע של כ-1,100 מטרים מעל פני הים. הנקודה הגבוהה ביותר של רמה מכונה "Sandfloegga" והיא מגיעה לגובה של 1,721 מטרים מעל פני הים.
הנוף הטיפוסי באזור הארדנגרבידה הוא חסר עצים, מכיל בריכות, אגמים, נהרות ונחלים רבים. ישנם הבדלים מהותיים בין החלק המערבי של הארדנגרבידה אשר סלעי יותר לבין החלק המזרחי של הארדנגרבידה שהוא הרבה יותר שטוח ומכיל יותר צמחייה. בנוסף לכך האקלים בחלק המערבי נוטה להיות יותר לח מאשר האקלים בחלק המזרחי של הארדנגרבידה.
גלריית תמונות

נוף טיפוסי בהארדנגרבידה
הארדנגרבידה בחורף
רינגהדאלסבאטנט
הוייא

| הוייא |
| --- | --- |
הוייא
מצב שימור
 נכחד נכחד (EX) 
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: ציפורי שיר
תת־סדרה:: תרופודה
משפחה:: דבלולניים
סוג:: Heteralocha
מין:: הוייא
שם מדעי
 Heteralocha acutirostris ‏גולד, 1837
תחום תפוצה
מפת תפוצה היסטורית

הוייא (שם מדעי: Heteralocha acutirostris) היא מין של ציפור נכחדת ממשפחת הדבלולניים, שחיה בניו זילנד באי הצפוני. ציפור זו הייתה הגדולה שבבני משפחתה, והיא הזכירה במראה עורב משונה בעל מקור מוזר. היא נקראה בידי החוקר ג'ון גולד ב-1837, ופירוש שמה המדעי הוא: "אשה בעלת מקור שונה". שם המין פירושו: "בעל קצה מחודד". השם הוייא הגיעה מהשפה המאורית.
תיאור

ההוייא הייתה ציפור דמוית עורב באורך של 45 סנטימטרים בזכרים ו-48 סנטימטרים בנקבות הגדולות יותר. הייתה לה דו-צורתיות זוויגית גדולה כשמקור הזכרים היה לבן וישר, דומה למקור עורב, בעוד לנקבות המקור התארך והתעקל ודמה למקור של צופית, כשמצידי המקור שלהם השתלשל דלדל בצבע כתום. שאר הגוף נראה דומה עם נוצות שחורות עד כחולות כהות, והזנב שלהם היה ארוך ומפואר עם קצוות לבנים רחבים.
לא ידוע מספיק על התנהגות ההוייא, אך היא ניזונה כאוכלת כל מחרקים ועכבישים בינות ליערות ההרריים או בשפלות, תלוי באקלים ובעונות, וייתכן שניזונה גם מפירות או זרעים של כמה מצמחי ניו זילנד. מקור הזכר התאים לשלוף מזון מבין הענפים וגזעים רקובים בעוד הנקבות יכלו לשלוף מזון מאזורים עמוקים יותר, כמו מסדקי סלעים, ואולי אף השתמשו בו כמו במקור הנקריים.